Author: MKSR
Last saved by: 993446

UZNESENIE VLÁDY SLOVENSKEJ REPUBLIKY
č. 395
z 9. mája 2001

k návrhu na použitie prostriedkov určených v roku 2000 na elimináciu dopadov katastrofálneho sucha v poľnohospodárstve a lesnom hospodárstve na dovoz obilia v roku 2001
Číslo materiálu: | 3161/2001, 3240/2001
Predkladateľ: | podpredseda vlády I. Mikloš a minister pôdohospodárstva

Vláda
A. berie na vedomie
A.1. návrh na použitie prostriedkov určených v roku 2000 na elimináciu dopadov katastrofálneho sucha v poľnohospodárstve a lesnom hospodárstve na dovoz obilia v roku 2001 s pripomienkami prijatými na rokovaní vlády;
B. schvaľuje
B.1. použitie nevyčerpaných prostriedkov z roku 2000, uložených na osobitnom účte ŠFTR, určených uznesením vlády SR č.467/2000 podľa bodu B.2.d) pre ŠFTR ako dotácie na krytie cenových rozdielov medzi nákupnými a predajnými cenami obilia, v celkovej čiastke 754 806 000 Sk podľa nasledovných bodov,
B.2. pre ŠFTR ako dotácie na krytie cenových rozdielov medzi nákupnými a predajnými cenami obilia, v čiastke 400 000 000 Sk do 30. 9. 2001 na pôvodný účel, 
B.3. odvedenie nevyčerpaných prostriedkov v čiastke 354 806 000 Sk z osobitného účtu ŠFTR do štátneho rozpočtu a ich následné použitie podľa bodov B.4 až B.18 tohto uznesenia,
B.4. čiastku 64 436 000 Sk na úhradu záchranárskych a zabezpečovacích prác pri povodniach v roku 2000 nasledovne:
^kapitola                           ^úprava
^Krajský ^úrad ^Trnava      ^5 ^000 ^Sk
^Krajský ^úrad ^Nitra         ^123 ^000 ^Sk
^Krajský ^úrad ^Žilina         ^5 ^453 ^000 ^Sk
^Krajský ^úrad ^Prešov        ^2 ^829 ^000 ^Sk
^Krajský ^úrad ^Košice       ^246 ^000 ^Sk
^MP ^SR                             ^55 ^735 ^000 ^Sk
^MŽP ^SR ^45 ^000 ^Sk
B.5. čiastku 184 500 Sk na úhradu časti škôd vzniknutých nariadením mimoriadnych veterinárnych opatrení v dôsledku výskytu moru včelieho plodu pre postihnutých včelárov v okresoch Gelnica, Dolný Kubín a Rožňava, 
B.6. čiastku 2 879 500 Sk na sanáciu územia a dezinfekciu hraničných priechodov,
B.7. čiastku 118 248 000 Sk pre Ministerstvo spravodlivosti SR ako účelovo viazané prostriedky na projekt Súdny manažment,
B.8. čiastku 20 690 000 Sk pre Ministerstvo spravodlivosti SR ako účelovo viazané prostriedky na projekt Zabezpečenia plynulého vybavovania konkurznej agendy,
B.9. čiastku 40 000 000 Sk pre Ministerstvo spravodlivosti SR ako účelovo viazané prostriedky na projekt Centrálny obchodný register,
B.10. čiastku 6 400 000 Sk pre KÚ Nitra, KÚ Banská Bystrica a KÚ Košice ako účelovo viazané prostriedky na realizovanie projektov na základe odporúčania slovensko-maďarskej zmiešanej komisie pre záležitosti menšín,
B.11. čiastku 1 500 000 Sk pre Ministerstvo kultúry SR ako účelovo viazané prostriedky na podporu Slovákov žijúcich vo Vojvodine na rekonštrukciu Domu Matice Slovenskej v Báčskom Petrovci,
B.12. čiastku 3 000 000 Sk ako účelovo viazané prostriedky pre Ministerstvo kultúry SR, na dostavbu kostola evanjelickej cirkvi a.v. v Topoľčanoch,
B.13. čiastku 4 500 000 Sk pre Ministerstvo kultúry SR ako účelovo viazané prostriedky na refundáciu nákladov vzniknutých Biskupskému úradu v Košiciach v súvislosti s návštevou Pápeža,
B.14. čiastku 2 000 000 Sk pre Ministerstvo kultúry SR ako účelovo viazané prostriedky na opravu strechy kostola svätého Jakuba v Levoči,
B.15. čiastku 4 000 000 Sk do kapitoly Ministerstva školstva SR s účelovým určením na výstavbu novej chaty pod Rysmi, resp. rekonštrukciu chaty,
B.16. čiastku 10 000 000 Sk na projektovú dokumentáciu a inžiniersku činnosť Národného tenisového centra v Bratislave, prostredníctvom Slovenského tenisového zväzu,
B.17. čiastku 60 000 000 Sk na doplnenie rezervy vlády SR,
B.18. čiastku 16 968 000 Sk na doplnenie rezervy predsedu vlády;
C. ukladá
ministerke financií
C.1. zohľadniť v rozpočtoch príslušných kapitol v roku 2001 časť B tohto uznesenia.
Vykonajú: predseda vlády
ministerka financií 
minister pôdohospodárstva
minister životného prostredia
minister kultúry
minister školstva
minister spravodlivosti
prednosta Krajského úradu v Trnave,
prednosta Krajského úradu v Nitre,
prednosta Krajského úradu v Žiline, 
prednosta Krajského úradu v Prešove,
prednosta Krajského úradu v Košiciach

Na vedomie: Slovenský tenisový zväz